pythainlp/thai-financial-dataset huggingface dataset:
รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบประกอบด้วยกรรมการอิสระจำนวน 3 คน ได้ปฏิบัติภารกิจต่าง ๆ
ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท ฯ
รวมทั้งข้อกำหนดของตลาดหลักทรัพย์แห่งประเทศไทย

ในรอบปี 2555 ที่ผ่านมา คณะกรรมการตรวจสอบได้มีการประชุมรวม 4 ครั้ง
เพื่อพิจารณาเรื่องต่างๆ ตามหน้าที่
ความรับผิดชอบ รวมทั้งภารกิจอื่นๆ ตามที่คณะกรรมการบริษัทฯ มอบหมาย
และได้รายงานผลการประชุมทุกครั้งต่อคณะกรรมการบริษัท โดยสรุปสาระสำคัญได้ดังนี้

1.  พิจารณารายงานผลการตรวจสอบภายใน ตามแผนงานการตรวจสอบประจำปี 2555
    และข้อสังเกตผลการประเมินระบบการควบคุมภายใน รวมทั้งให้คำแนะนำ ชี้แนะ
    ในการปรับปรุงแก้ไขการปฏิบัติตามกฎเกณฑ์ เพื่อให้มั่นใจว่าระบบการควบคุมภายในของบริษัทฯ
    มีความเหมาะสมและเพียงพอ

2.  พิจารณาให้ความเห็นชอบแผนงานการตรวจสอบภายในและงบประมาณประจำปี 2556
    ของสำนักงานตรวจสอบภายใน และวางแนวทางสำหรับการตรวจสอบภายในของบริษัทฯ
    โดยมุ่งเน้นวัตถุประสงค์และขอบเขตการตรวจสอบให้ครอบคลุมถึงความเสี่ยงที่สำคัญในแต่ละหน่วยงานและระดับกิจกรรม

3.  พิจารณาสอบทานงบการเงินรายไตรมาส
    และงบการเงินประจำปีร่วมกับผู้สอบบัญชีและผู้บริหารของฝ่ายบัญชี เพื่อให้มั่นใจว่า
    ระบบบัญชีและรายงานทางการเงินจัดทำขึ้นตามหลักการบัญชีที่รับรองทั่วไปและมีการเปิดเผยข้อมูลอย่างเพียงพอ
    ครบถ้วน และเชื่อถือได้

4.  พิจารณาคัดเลือกผู้สอบบัญชีและค่าสอบบัญชีสำหรับปี 2556 เพื่อนำเสนอต่อคณะกรรมการบริษัทฯ
    เพื่อพิจารณาและขออนุมัติต่อที่ประชุมผู้ถือหุ้น

  คณะกรรมการตรวจสอบได้ปฏิบัติหน้าที่ด้วยความรอบคอบ มีความเป็นอิสระ
  แสดงความเห็นอย่างตรงไปตรงมา มีความโปร่งใส ตรวจสอบได้ ตามหลักบรรษัทภิบาลที่ดี
  คณะกรรมการตรวจสอบเชื่อมั่นว่างบการเงินของบริษัทฯ
  และการเปิดเผยข้อมูลมีความครบถ้วนเชื่อถือได้
  และสอดคล้องกับมาตรฐานบัญชีและหลักการบัญชีที่รับรองทั่วไป
  การบริหารความเสี่ยงและระบบการควบคุมภายในมีประสิทธิผลและเหมาะสมเพียงพอ
  การตรวจสอบภายใน
  มีความเป็นอิสระ ครอบคลุมกระบวนการปฏิบัติงานที่มีความเสี่ยงสูง
  ตลอดจนมีการกำกับดูแลการปฏิบัติงานที่ถูกต้องตามกฎหมายหรือกฎเกณฑ์ได้อย่างเหมาะสม
  สอดคล้องกับสภาพแวดล้อมการดำเนินธุรกิจปัจจุบัน ภายใต้จริยธรรม
  และจรรยาบรรณของผู้บริหารและพนักงานบริษัทฯ ซึ่งทำให้เชื่อมั่นว่า บริษัท หาดทิพย์ จำกัด
  (มหาชน) มีความพร้อมที่จะเจริญเติบโต
  โดยดำรงไว้ซึ่งการเป็นองค์กรที่มีการกำกับดูแลที่ดีตลอดไป

(นายประกิต ประทีปะเสน)

  ประธานคณะกรรมการตรวจสอบ
บริษัท หาดทิพย์ จำกัด (มหาชน)

______________________________________________________________________________________________________

6. ข้อพิพาททางกฎหมาย

ณ วันที่ 31 ธันวาคม 2555 บริษัทฯ ไม่มีข้อพิพาททางกฎหมายที่อาจก่อให้เกิดความเสียหาย
หรือผลกระทบ
ต่อการดำเนินธุรกิจของบริษัทฯ อย่างมีนัยสำคัญ

19
บริษัท หาดทิพย์ จำกัด (มหาชน)

_____________________________________________________________________________________

ส่วนที่ 2 : การรับรองความถูกต้องของข้อมูล

บริษัทฯ ได้สอบทานข้อมูลในแบบแสดงข้อมูลประจำปีฉบับนี้แล้วด้วยความระมัดระวัง บริษัทฯ
ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ต้องแจ้งในสาระสำคัญ นอกจากนี้ บริษัทฯ
ขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทฯ และบริษัทย่อยแล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญทั้งของบริษัทฯ และบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
และบริษัทฯ ได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2555
ต่อผู้สอบบัญชีและกรรมการตรวจสอบ
ของบริษัทฯ แล้ว ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่
มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว
บริษัทฯ ได้มอบหมายให้ น.ส.สุดาลักษณ์ เบราวะนะกุล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใด
ไม่มีลายมือชื่อของ น.ส.สุดาลักษณ์ เบราวะนะกุล กำกับไว้ บริษัทฯ จะถือว่าไม่ใช่ข้อมูลที่บริษัทฯ
ได้รับรองความถูกต้อง
ของข้อมูลแล้วดังกล่าวข้างต้น”

  ----------------------- --------------------- -------------------------
  ชื่อ                      ตำแหน่ง                ลายมือชื่อ

  ร้อยตรี ไพโรจน์ รัตตกุล      กรรมการผู้จัดการ         ร้อยตรี ………………………….........
  ----------------------- --------------------- -------------------------

ผู้รับมอบอำนาจ

  ----------------------- ---------------------- ------------------------------------------------------------
  ชื่อ                      ตำแหน่ง                 ลายมือชื่อ

  น.ส. สุดาลักษณ์ เบราวะนะกุล เลขานุการบริษัท           ..........................................................
  ----------------------- ---------------------- ------------------------------------------------------------

70
แบบ 56-1 

แบบแสดงรายการข้อมูลประจำปี

สิ้นสุดวันที่ 31 ธันวาคม 2555

บริษัท หาดทิพย์ จำกัด (มหาชน)

บริษัท หาดทิพย์ จำกัด (มหาชน)

_____________________________________________________________________________________

  ------------ ----------------- --------------------------------------------- -- -------
  สารบัญ                                                                           หน้า

                                                                                  

  ส่วนที่ 1       บริษัทที่ออกหลักทรัพย์                                                    

               1.                ข้อมูลทั่วไป                                         1

               2.                ปัจจัยความเสี่ยง                                     2-4

               3.                ลักษณะการประกอบธุรกิจ                               5-7

               4.                การประกอบธุรกิจของแต่ละสายผลิตภัณฑ์                    8-14

               5.                ทรัพย์สินที่ใช้ในการประกอบธุรกิจ                         15-18

               6.                ข้อพิพาททางกฎหมาย                                  19

               7.                โครงสร้างเงินทุน                                    20-22

               8.                การจัดการ                                         23-53

               9.                การควบคุมภายใน                                    54-56

               10.               รายการระหว่างกัน                                   57

               11.               ฐานะการเงินและผลการดำเนินงาน                       58-68

               12.               ข้อมูลอื่นที่เกี่ยวข้อง                                   69

                                                                                  

  ส่วนที่ 2                         เอกสารรับรองความถูกต้องของข้อมูล                      70

                                                                                  

  เอกสารแนบ 1                    รายละเอียดเกี่ยวกับกรรมการ ผู้บริหาร                    71-81
                                 และผู้มีอำนาจควบคุมของบริษัทฯ                          

  เอกสารแนบ 2                    รายละเอียดการดำรงตำแหน่งกรรมการ ผู้บริหาร             82-83
                                 และผู้มีอำนาจความคุม                                 
                                 ในบริษัทย่อย บริษัทร่วม และบริษัทที่เกี่ยวข้อง                

  เอกสารแนบ 3                    รายงานคณะกรรมการตรวจสอบ                          

  เอกสารแนบ 4                    หนังสือรับรองบริษัทฯ                                  
  ------------ ----------------- --------------------------------------------- -- -------
บริษัท หาดทิพย์ จำกัด (มหาชน)

_________________________________________________________________________________________________________________________________________________________________________

การรับรองความถูกต้องของข้อมูล

“บริษัทฯ ได้สอบทานข้อมูลในแบบแสดงข้อมูลประจำปีฉบับนี้แล้ว ด้วยความระมัดระวัง บริษัทฯ ขอ
รับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ต้องแจ้งในสาระสำคัญ นอกจากนี้ บริษัทฯ ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้อง ครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทฯ และบริษัทย่อยแล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญทั้งของบริษัทฯ และบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทฯ ได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2556
ต่อผู้สอบบัญชีและกรรมการตรวจสอบของบริษัทฯ แล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว
บริษัทฯ ได้มอบหมายให้ น.ส.สุดาลักษณ์ เบราวะนะกุล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ น.ส.สุดาลักษณ์
เบราวะนะกุล กำกับไว้ บริษัทฯ จะถือว่าไม่ใช่ข้อมูลที่บริษัทฯ
ได้รับรองความถูกต้องของข้อมูลแล้วดังกล่าวข้างต้น”

  ----------------------- --------------------- -------------------------
  ชื่อ                      ตำแหน่ง                ลายมือชื่อ

  ร้อยตรี ไพโรจน์ รัตตกุล      กรรมการผู้จัดการ         ร้อยตรี ………………………….........
  ----------------------- --------------------- -------------------------

ผู้รับมอบอำนาจ

  ----------------------- ---------------------- ------------------------------------------------------------
  ชื่อ                      ตำแหน่ง                 ลายมือชื่อ

  น.ส. สุดาลักษณ์ เบราวะนะกุล เลขานุการบริษัท           ..........................................................
  ----------------------- ---------------------- ------------------------------------------------------------

82
เอกสารแนบ 4

บริษัท หาดทิพย์ จำกัด (มหาชน)

____________________________________________________________________________________________________

รายละเอียดเกี่ยวกับรายการประเมินราคาทรัพย์สิน

-   ไม่มี -

98
รายการระหว่างกัน

บริษัท หาดทิพย์ จำกัด (มหาชน) ได้ทำสัญญาจ้าง Bevserv International FZ-LLC (The
Beverage Services Company) เป็นที่ปรึกษาของบริษัทฯ โดยเริ่มจากเดือนกรกฎาคม 2549
และสิ้นสุดในเดือนมีนาคม 2550 ดังมีรายละเอียดของรายการดังนี้:

1.  คู่สัญญาที่เกี่ยวข้อง :

  1.1 ผู้ว่าจ้าง : บริษัท หาดทิพย์ จำกัด (มหาชน)

  1.2 ผู้รับจ้าง : BevServ International FZ-LLC

2. ความสัมพันธ์กับบริษัทจดทะเบียน

- Cola-Cola SABCO (CCS) ถือหุ้น 100% ใน Coca-Cola Indochina (CCI) และถือหุ้น
100% ใน BevServ International FZ-LLC

- Coca-Cola Indochina (CCI) เป็นผู้ถือหุ้นใหญ่ของบริษัท หาดทิพย์ จำกัด (มหาชน)
โดยถือหุ้นร้อยละ 24

- Mr. Philipp Hugo Gutsche, Chairman ของ Cola-Cola SABCO (CCS)
เป็นกรรมการ
บริษัทฯ

3. ลักษณะรายการ

3.1 โครงการ RTM (Route to Market) : ทำการวิเคราะห์
และวางแผนแม่บทในการกระจายสินค้าเพื่อลดค่าใช้จ่าย

3.2 โครงการ DF (Demand Fulfillment) :
ทำการวิเคราะห์และวางแผนแม่บทในการเพิ่มพูนประสิทธิภาพในการผลิตเพื่อให้บริษัทฯ เป็นบริษัทฯ
ผู้ผลิตที่มีต้นทุนต่ำ

4. มูลค่ารวมของรายการ

4.1 โครงการ RTM (Route to Market) : US$ 161,500

4.2 โครงการ DF (Demand Fulfillment) : US$ 150,000

ค่าที่ปรึกษารวม 2 โครงการ รวมเป็นเงินจำนวน 311,500 เหรียญสหรัฐอเมริกา
หรือเทียบเท่าประมาณ 12.0 ล้านบาทไทย สำหรับรายการบันทึกค่าใช้จ่ายและการชำระเงิน
ปรากฏตามหมายเหตุประกอบงบการเงิน ข้อ (4)
รายการที่เกิดขึ้นและยอดคงเหลือกับบุคคลหรือกิจการที่เกี่ยวข้องกัน

5. ความจำเป็นและเหตุผล : คณะกรรมการบริษัทฯ และคณะกรรมการตรวจสอบ
มีความเห็นสอดคล้องกันว่า การทำสัญญาว่าจ้าง Bevserv International FZ-LLC
เป็นที่ปรึกษาบริษัทฯ ในโครงการดังกล่าวข้างต้น
มีความเหมาะสมและเป็นประโยชน์ต่อการดำเนินงานของบริษัทฯ เนื่องจากเป็นกลุ่มธุรกิจเดียวกัน
และ Bevserv International FZ-LLC
มีประสบการณ์ทางด้านการบริหารบริษัทผู้ผลิตและจำหน่ายน้ำอัดลม
อีกทั้งอัตราค่าจ้างมีความสมเหตุสมผล
เมื่อเปรียบเทียบกับรายละเอียดในการดำเนินงานและผลประโยชน์ที่บริษัทฯ คาดว่าจะได้รับ
+-----------------------------------------------------------------------+
| ระบบการควบคุมและการตรวจสอบภายใน                                        |
+-----------------------------------------------------------------------+

คณะกรรมการบริษัทฯ
ได้มอบหมายให้คณะกรรมการตรวจสอบรับผิดชอบการสอบทานความเหมาะสมและความมีประสิทธิผลของระบบการควบคุมภายในที่ฝ่ายบริหารจัดให้มีขึ้น
เพื่อให้ระบบการควบคุมภายในของบริษัทฯ เป็นไปอย่างเหมาะสม เพียงพอที่จะปกป้องทรัพย์สิน
ของบริษัทฯ และรักษาผลประโยชน์เงินทุนของผู้ถือหุ้นโดยมีสำนักงานตรวจสอบภายใน
ทำหน้าที่ตรวจสอบการปฏิบัติงานของทุกหน่วยงาน
รวมทั้งทำการประเมินประสิทธิภาพและความเพียงพอของการควบคุมภายใน
และติดตามการบริหารจัดการความเสี่ยงเพื่อช่วยลดความเสี่ยงที่อาจส่งผลให้บริษัทฯ
ไม่บรรลุวัตถุประสงค์ และเพื่อให้สำนักงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้สำนักงานตรวจสอบภายในรายงานผลการตรวจสอบโดยตรงต่อคณะกรรมการตรวจสอบเป็นประจำ
ทุกไตรมาส

บริษัทฯ ได้ให้ความสำคัญต่อระบบการควบคุมภายในทั้งในระดับบริหารและระดับ
ปฏิบัติงานที่มีประสิทธิภาพ โดยได้นำเอาระบบคุณภาพ โคคา-โคลา (The COCA-COLA Quality
System : TCCQS) ซึ่งเป็นระบบที่บริษัท โคคา-โคลา กำหนดให้ผู้ผลิตและจำหน่ายผลิตภัณฑ์
โคคา-โคลา ทั่วโลกนำมาใช้บริหารองค์กร ประกอบด้วยเรื่องกระบวนการ
เรื่องเอกสารในระบบคุณภาพและเรื่องการวัดผล ที่สอดคล้องกับระบบการควบคุมภายในที่ดี กล่าวคือ
มีการกำหนดให้มีการดำเนินการอย่างมีขั้นตอน
กำหนดภาระหน้าที่ความรับผิดชอบในการดำเนินการของ
ผู้ปฏิบัติงาน ผู้บริหาร ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สิน
ของบริษัทฯ ให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและการตรวจสอบระหว่างกันอย่างเหมาะสม

นอกจากนี้ ในการประชุมคณะกรรมการตรวจสอบครั้งที่ 1/2550 เมื่อวันที่ 28 กุมภาพันธ์ 2551
คณะกรรมการตรวจสอบได้มีการทบทวนการประเมินระบบการควบคุมภายในของบริษัทฯ ในด้านต่างๆ
5 ด้าน ตามแนวทางที่ตลาดหลักทรัพย์แห่งประเทศไทยกำหนด ได้แก่ องค์กรและสภาพแวดล้อม
(Control Environment) การบริหารความเสี่ยง (Risk Assessment)
การควบคุมการปฏิบัติงานของฝ่ายบริหาร (Control Activities)
ระบบสารสนเทศและการสื่อสารข้อมูล (Information and Communications)
และระบบการติดตาม (Monitoring) ซึ่งคณะกรรมการตรวจสอบได้มีความเห็นโดยสรุปว่า บริษัทฯ
มีระบบการควบคุมภายในที่เพียงพอและเหมาะสมกับการดำเนินธุรกิจของบริษัทฯ
และได้นำเสนอที่ประชุมคณะกรรมการ ครั้งที่ 1/2551 เมื่อวันที่ 5 มีนาคม 2551 นอกจากนี้
ผู้สอบบัญชีภายนอกของบริษัทฯ
ยังได้ประเมินประสิทธิภาพของระบบการควบคุมภายในด้านบัญชีของบริษัทฯ
โดยสรุปว่าผู้สอบบัญชีไม่พบข้อบกพร่องของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่อการแสดงความเห็นต่องบการเงินสำหรับปีสิ้นสุดวันที่
31 ธันวาคม 2550
แบบ 56-1

แบบแสดงรายการข้อมูลประจำปี 

สิ้นสุดวันที่ 31 ธันวาคม 2550

บริษัท หาดทิพย์ จำกัด (มหาชน)
+-----------------------------------------------------------------------+
| ข้อมูลอื่นที่เกี่ยวข้อง                                                        |
+-----------------------------------------------------------------------+

1.  การฟื้นตัวจากเหตุการณ์คลื่นยักษ์สึนามิอย่างรวดเร็ว ทำให้นักท่องเที่ยวมีความมั่นใจ
    และนิยมมาพักผ่อนตามชายฝั่งทะเลเพิ่มขึ้น โดยเฉพาะอย่างยิ่งนักท่องเที่ยวกลุ่มที่ใช้ภาษาที่สาม
    ได้แก่ ฝรั่งเศส โมรอคโค สเปน แมกซิกัน ตุรกี และโปแลนด์ เป็นต้น
    ซึ่งสภาอุตสาหกรรมการท่องเที่ยวแห่งประเทศไทย เชื่อว่าในปี 2551 จำนวนนักท่องเที่ยว
    จะเพิ่มขึ้น 6% และรายได้เพิ่มขึ้น 10%
    นอกจากนั้นนักท่องเที่ยวเรือสำราญยังได้เข้ามาเพิ่มมากขึ้น
    โดยนิยมใช้เส้นทางแถบเอเชียรวมทั้งประเทศไทย ซึ่งกลุ่มนี้จะเพิ่มขึ้นประมาณ 30% ในปี
    2551 (ที่มา : www.thailandtourismcouncil.org , 28/1/2008)

2.  ธนาคารแห่งประเทศไทยคาดการณ์ว่าอัตราการขยายตัวทางเศรษฐกิจจะยังคงมีความเติบโตเพิ่มขึ้น
    4.5-6% ในปี 2551 (ที่มา : www.bot.or.th , 28/1/2008)

3.  ความตื่นตัวของภาครัฐบาลและนักลงทุนในการคิดค้นและพัฒนาเปลี่ยนแปลงการใช้พลังงานจากน้ำมันดีเซล
    และเบนซิน เป็นพลังงานทดแทนอย่างเช่น แก๊สโซฮอล์ และน้ำมันไบโอดีเซล
    ซึ่งอาจทำให้บริษัทฯ มีต้นทุนที่ถูกลงได้ในอนาคต
ส่วนที่ 1

ข้อมูลสรุป (EXECUTIVE SUMMARY)

บริษัท หาดทิพย์ จำกัด (มหาชน) ประกอบธุรกิจประเภทอุตสาหกรรมน้ำอัดลม โดยได้รับลิขสิทธิ์จาก
โคคา-โคลา คัมปะนี (ประเทศสหรัฐอเมริกา) เมืองแอตแลนต้า รัฐจอร์เจียร์
ให้เป็นผู้ผลิตและจำหน่ายเครื่องดื่มน้ำอัดลมภายใต้เครื่องหมายการค้า “โคคา-โคลา” “แฟนต้า”
“สไปรท์” และผลิตภัณฑ์อื่นที่ โคคา-โคลา คัมปะนี เป็นเจ้าของ ได้แก่ เครื่องดื่มน้ำส้ม “มินิท เมด
สแปลช” น้ำดื่มน้ำทิพย์ ฯลฯ เฉพาะ 14 จังหวัดภาคใต้ ตั้งแต่จังหวัดชุมพรลงไปถึงจังหวัดนราธิวาส
นอกจากนี้ บริษัทฯ ยังเป็นผู้ผลิตและจำหน่ายน้ำดื่มภายใต้เครื่องหมายการค้า “น้ำดื่มหาดทิพย์”

บริษัทฯ มีโรงงานตั้งอยู่ที่ตำบลบ้านพรุ อำเภอหาดใหญ่ จังหวัดสงขลา

บริษัทฯ ไม่มีบริษัทย่อยหรือบริษัทร่วม รายได้หลักของบริษัทฯ คือ
รายได้จากการจำหน่ายน้ำอัดลมซึ่งเป็นการขายภายในประเทศ 100%
สัดส่วนรายได้จากการขายน้ำอัดลมคิดเป็น 93.7%
ส่วนที่เหลือเป็นรายได้จากการขายผลิตภัณฑ์ชนิดอื่นๆ ได้แก่ น้ำดื่มหาดทิพย์
(บรรจุขวดพลาสติกขาวขุ่น) น้ำดื่มน้ำทิพย์ (บรรจุขวด PET) และน้ำส้ม มินิท เมด สแปล

ปี 2550 ที่ผ่านมา บริษัทฯ ต้องเผชิญกับภาวะต้นทุนการผลิตที่เพิ่มขึ้น
การเพิ่มขึ้นของราคาน้ำมันเชื้อเพลิง ประกอบกับการบริโภคที่ชะลอตัวลง
เนื่องจากความตกต่ำทางเศรษฐกิจ เป็นผลให้ผลประกอบการของบริษัทฯ
ไม่เป็นไปตามเป้าหมายและลดลงค่อนข้างมากเมื่อเปรียบเทียบกับ
ปี 2549 กล่าวคือ บริษัทฯ มียอดขายรวมทั้งสิ้น 21.26 ล้านลัง (Unit Cases) เพิ่มขึ้นจากปีก่อน
ร้อยละ 6.12 โดยยอดขายหลักมาจากการจำหน่ายผลิตภัณฑ์ PET ขนาด 1.25 ml
เนื่องจากเป็นที่นิยมของผู้บริโภคและมีช่องทางการจำหน่ายผ่านร้านค้าประเภท Modern Trade
และ Convenience Store บริษัทฯ มีรายได้จากการขาย 2,336.65 ล้านบาท เพิ่มขึ้นจากปีก่อน
143.40 ล้านบาท
หรือเพิ่มขึ้นร้อยละ 6.54 มีกำไรขั้นต้น 578.21 ล้านบาท ลดลง 5.56 ล้านบาท หรือลดลงร้อยละ
1.46 และมีกำไรสุทธิ 3.31 ล้านบาท ลดลง 47.65 ล้านบาท หรือลดลงร้อยละ 93.50

บริษัทฯ มียอดสินทรัพย์รวม 1,524.48 ล้านบาท ลดลงจากปี 2549 จำนวน 64.27 ล้านบาท
หรือลดลงร้อยละ 4.05 ขณะที่มีหนี้สินรวม 573.23 ล้านบาท ลดลง 38.21ล้านบาท หรือลดลง
ร้อยละ 2.67
+-----------------------------------------------------------------------+
| โครงการในอนาคต                                                        |
+-----------------------------------------------------------------------+

บริษัทฯ ยังคงมีนโยบายที่จะลงทุนผลิตสินค้าที่ปัจจุบันบริษัทฯ ยังไม่ได้ผลิตเอง ได้แก่
ผลิตภัณฑ์บรรจุกระป๋อง น้ำส้ม มินิท เมด สแปลช น้ำดื่มบรรจุขวด PET เป็นต้น ทั้งนี้
เพื่อลดการสูญเสียโอกาสในการขาย แต่อย่างไรก็ดี บริษัทฯ
ยังต้องพิจารณาปัจจัยสิ่งแวดล้อมในปัจจุบัน
อย่างรอบครอบ และตัดสินใจลงทุนเมื่อตลาดเอื้ออำนวยต่อการลงทุน
รายการระหว่างกัน

บริษัท หาดทิพย์ จำกัด (มหาชน) ได้ทำสัญญาจ้าง BevServ International FZ-LLC (The
Beverage Services Company) ซึ่งเป็นบริษัทที่เกี่ยวข้องกันเป็นที่ปรึกษาของบริษัทฯ
สำหรับโครงการ RTM (Route to Market) ระยะที่ 2 โดยเริ่มจากเดือนมีนาคม 2551
และสิ้นสุดในเดือนมิถุนายน 2551 ดังมีรายละเอียดของรายการดังนี้:

1.  คู่สัญญาที่เกี่ยวข้อง :

  1.1 ผู้ว่าจ้าง : บริษัท หาดทิพย์ จำกัด (มหาชน)

  1.2 ผู้รับจ้าง : The Beverage Service Company (BevServ)

2.  ความสัมพันธ์กับบริษัทจดทะเบียน

- Cola-Cola SABCO (CCS) ถือหุ้น 100% ใน Coca-Cola Indochina (CCI) และถือหุ้น
100% ใน The Beverage Service Company (BevServ)

- Coca-Cola Indochina (CCI) เป็นผู้ถือหุ้นใหญ่ของบริษัท หาดทิพย์ จำกัด (มหาชน)
โดยถือหุ้นร้อยละ 24

- Mr. Philipp Hugo Gutsche, Non-Executive Chairman ของ Cola-Cola SABCO
(CCS) เป็นกรรมการบริษัทฯ

3.  ลักษณะรายการ

โครงการ RTM (Route to Market) ระยะที่ 2 เป็นโครงการต่อเนื่องจากโครงการ RTM
ระยะที่ 1 ซึ่งทำการวิเคราะห์ และวางแผนแม่บทในการกระจายสินค้าโดยโครงการ RTM (Route
to Market) ระยะที่ 2 นี้ จะเป็นการขยายขอบเขตของโครงการให้ครอบคลุมพื้นที่มากขึ้น
โดยมีวัตถุประสงค์ลดค่าใช้จ่ายในการกระจายสินค้า
เพิ่มยอดขายและเพิ่มประสิทธิภาพในการปฏิบัติงานในตลาดในแต่ละพื้นที่

4. มูลค่ารวมของรายการ

ค่าที่ปรึกษาของโครงการเป็นเงินจำนวน 174,600 เหรียญสหรัฐอเมริกา หรือเทียบเท่าประมาณ
5.6 ล้านบาทไทย สำหรับรายการบันทึกค่าใช้จ่ายและการชำระเงิน
ปรากฏตามหมายเหตุประกอบงบการเงินข้อ (4)
รายการที่เกิดขึ้นและยอดคงเหลือกับบุคคลหรือกิจการที่เกี่ยวข้องกัน

5. ความจำเป็นและเหตุผล

คณะกรรมการบริษัทฯ และคณะกรรมการตรวจสอบได้พิจารณาถึงผลประโยชน์ที่บริษัทฯ
ได้รับจากโครงการ RTM ระยะที่ 1 และมีความเห็นสอดคล้องกันว่า การว่าจ้าง Bevserv
International FZ-LLC (The Beverage Services Company) เป็นที่ปรึกษาของบริษัทฯ
ในโครงการ RTM ระยะที่ 2 ดังกล่าวข้างต้น จะทำให้บริษัทฯ
ได้รับผลประโยชน์ต่อการดำเนินงานสูงสุด อีกทั้ง
อัตราค่าจ้างมีความสมเหตุสมผลเมื่อเปรียบเทียบกับปริมาณงานที่ทำและผลประโยชน์ที่บริษัทฯ
คาดว่าจะได้รับ
แบบ 56-1

แบบแสดงรายการข้อมูลประจำปี 

สิ้นสุดวันที่ 31 ธันวาคม 2551

บริษัท หาดทิพย์ จำกัด (มหาชน)
ส่วนที่ 1

ข้อมูลสรุป (EXECUTIVE SUMMARY)

บริษัท หาดทิพย์ จำกัด (มหาชน) ประกอบธุรกิจประเภทอุตสาหกรรมน้ำอัดลม โดยได้รับลิขสิทธิ์จาก
โคคา-โคลา คัมปะนี (ประเทศสหรัฐอเมริกา) เมืองแอตแลนต้า รัฐจอร์เจียร์
ให้เป็นผู้ผลิตและจำหน่ายเครื่องดื่มน้ำอัดลมภายใต้เครื่องหมายการค้า “โคคา-โคลา” “แฟนต้า”
“สไปรท์” และผลิตภัณฑ์อื่นที่ โคคา-โคลา คัมปะนี เป็นเจ้าของ ได้แก่ เครื่องดื่มน้ำส้ม “มินิท เมด
สแปลช” น้ำดื่มน้ำทิพย์ ฯลฯ เฉพาะ 14 จังหวัดภาคใต้ ตั้งแต่จังหวัดชุมพรลงไปถึงจังหวัดนราธิวาส

บริษัทฯ มีโรงงานตั้งอยู่ที่ 87/1 ถ. กาญจนวนิช ต. บ้านพรุ อ. อำเภอหาดใหญ่ จ. สงขลา

บริษัทฯ ไม่มีบริษัทย่อยหรือบริษัทร่วม รายได้หลักของบริษัทฯ คือ
รายได้จากการจำหน่ายน้ำอัดลมซึ่งเป็นการขายภายในประเทศ 100%
สัดส่วนรายได้จากการขายน้ำอัดลมคิดเป็น 94.6%
ส่วนที่เหลือเป็นรายได้จากการขายผลิตภัณฑ์ชนิดอื่นๆ ได้แก่ น้ำดื่มหาดทิพย์
(บรรจุขวดพลาสติกขาวขุ่น) น้ำดื่มน้ำทิพย์ (บรรจุขวด PET) และน้ำส้ม มินิท เมด สแปลช

ปี 2551 ที่ผ่านมา บริษัทฯ ต้องเผชิญกับภาวะการเพิ่มขึ้นของต้นทุนขาย
เนื่องจากการเพิ่มขึ้นของราคาวัตถุดิบ เช่น ราคาน้ำตาลทราย พรีฟอร์ม ฯลฯ
และราคาสินค้าที่ซื้อมาจำหน่าย
ตลอดจนต้นทุนในการกระจายสินค้าจากวิกฤติการณ์ราคาน้ำมันเชื้อเพลิงปรับเพิ่มสูงขึ้น
ซึ่งเป็นผลสืบเนื่องนับแต่ปี 2549 เป็นต้นมา รวมทั้งปัจจัยลบด้านอื่นๆ เป็นผลให้อัตรากำไรขั้นต้นของ
บริษัทฯ ลดลงอย่างต่อเนื่อง โดยที่บริษัทฯ
ไม่สามารถปรับราคาจำหน่ายให้สอดคล้องกับต้นทุนการผลิตที่เพิ่มขึ้นได้
เนื่องจากผลิตภัณฑ์น้ำอัดลมเป็นสินค้าที่อยู่ในรายการสินค้าเฝ้าติดตาม
และกำกับดูแลโดยกรมการค้าภายใน กระทรวงพาณิชย์ แต่ด้วยความพยายามในการบริหารงาน
ของฝ่ายจัดการ
และด้วยความร่วมมือร่วมใจของพนักงานทุกระดับเป็นผลให้ผลการดำเนินงานของบริษัทฯ
ถึงแม้ยังไม่เป็นไปตามเป้าหมายที่ตั้งไว้ แต่ก็มีผลประกอบการที่เพิ่มขึ้นอย่างมีนัยสำคัญ

ปี 2551 บริษัทฯ มียอดขายรวมทั้งสิ้น 23.37 ล้านลัง (UNIT CASES) เพิ่มขึ้นจากปีก่อนร้อยละ
9.93 โดยยอดขายหลักมาจากการจำหน่ายผลิตภัณฑ์ one-way
เนื่องจากเป็นที่นิยมของผู้บริโภคโดยมีช่องทางการจำหน่ายหลักผ่านร้านค้าประเภท Modern Trade
และ Convenience Store บริษัทฯ มีรายได้จากการขาย 2,546.19 ล้านบาท เพิ่มขึ้นจากปีก่อน
209.55 ล้านบาท หรือเพิ่มขึ้นร้อยละ 8.97 มีกำไรขั้นต้น 566.97 ล้านบาท ลดลง 11.23
ล้านบาท หรือลดลงร้อยละ 1.94 เนื่องจากเหตุผลดังกล่าวข้างต้น โดยในปี 2551 บริษัทฯ
มีกำไรสุทธิ 21.77 ล้านบาท เพิ่มขึ้น
จากปี 2550 จำนวน 18.46 ล้านบาท หรือเพิ่มขึ้นร้อยละ 557.23

บริษัทฯ มียอดสินทรัพย์รวม 1,632.46 ล้านบาท ลดลงจากปี 2550 จำนวน 107.99 ล้านบาท
หรือลดลงร้อยละ 7.08 ขณะที่มีหนี้สินรวม 665.61 ล้านบาท เพิ่มขึ้น 92.37 ล้านบาท
หรือเพิ่มขึ้นร้อยละ 16.11 และมีส่วนของผู้ถือหุ้น 966.86 ล้านบาท เพิ่มขึ้น 15.61 ล้านบาท
หรือเพิ่มขึ้น
ร้อยละ 1.64
+-----------------------------------------------------------------------+
| โครงการในอนาคต                                                        |
+-----------------------------------------------------------------------+

บริษัทฯ ยังคงมีนโยบายที่จะลงทุนผลิตสินค้าที่ปัจจุบันบริษัทฯ ยังไม่ได้ผลิตเอง ได้แก่ ผลิตภัณฑ์น้ำส้ม
มินิท เมด สแปลช น้ำดื่มน้ำทิพย์ (บรรจุขวด PET) เป็นต้น ทั้งนี้
เพื่อลดการสูญเสียโอกาสในการขายตลอดจนลดต้นทุนรวมทั้งค่าขนส่งสินค้า แต่อย่างไรก็ดี บริษัทฯ
ยังต้องพิจารณาถึงปัจจัยสิ่งแวดล้อมในปัจจุบันอย่างรอบคอบ
และตัดสินใจลงทุนเมื่อตลาดเอื้ออำนวยต่อการลงทุน

อนึ่ง เมื่อปลายปี 2551 บริษัทฯ ได้ตัดสินใจลงทุนซื้อเครื่องบรรจุผลิตภัณฑ์กระป๋อง (CAN-FILLING
LINE) มือสองจากประทศออสเตรีย มูลค่าประมาณ 70 ล้านบาท
เพื่อผลิตผลิตภัณฑ์กระป๋องออกจำหน่ายเอง
เนื่องจากได้วิเคราะห์ตัวเลขปริมาณการจำหน่ายและอัตราการเจริญเติบโตที่เพิ่มขึ้นในแต่ละปี
ตลอดจนปัจจัยแวดล้อมแล้ว
เห็นว่าเป็นปริมาณที่มากพอคุ้มกับที่จะลงทุนซื้อเครื่องจักรมาผลิตเพื่อจำหน่ายเองแทนการซื้อมาจำหน่าย
ซึ่งการผลิตเพื่อจำหน่ายเองนี้ บริษัทฯ จะได้รับผลตอบแทนเพิ่มขึ้น
และสามารถลดต้นทุนค่าใช้จ่ายในการขนส่งได้ส่วนหนึ่งด้วย
โดยคาดว่าจะสามารถคืนทุนได้ภายในระยะเวลาประมาณ 5 ปี

เครื่องบรรจุน้ำอัดลมกระป๋องที่บริษัทฯ ลงทุนดังกล่าวมีกำลังการผลิต 300 กระป๋อง/นาที
และสามารถผลิตผลิตภัณฑ์กระป๋องได้ 4 ขนาด ได้แก่ ขนาด 500 ml, ขนาด 325 ml, ขนาด
240 ml, และขนาด 200 ml.
โดยปัจจุบันอยู่ในขั้นตอนของการทดลองเดินเครื่องจักรและคาดว่าจะสามารถผลิตออกจำหน่ายได้ภายในเดือนมีนาคม
ศกนี้
+-----------------------------------------------------------------------+
| ข้อพิพาททางกฎหมาย                                                       |
+-----------------------------------------------------------------------+

 สำหรับระยะเวลา 5 ปี ที่ผ่านมา บริษัทฯ ไม่มีข้อพิพาททางกฎหมายใดๆ